Herr Mannelig (også kendt som "Herr Mannerlig" og "bjergtroldens friere") er en svensk middelalderballade som fortæller historien om en kvindelig bjergtrold, som frier til en ridder.  Indhold Trolden forsøger at overtale herr Mannelig til at tage imod hendes frieri og blive hendes mand. Hun tilbyder ham rigeligt med gaver, men ridderen nægter, da hun ikke er kristen, men derimod en trold der tilhører djævlen. Dette gør troldkvinden desperat for at vinde herr Mannelig, da hun ville "miste sin plage", hvilket muligvis er en hentydning til at hun er ramt af en forbandelse.  Indspilninger Balladen er blevet indspillet eller fremført af en lang række nutidige musikere, deriblandt Folk & Rackare, Garmarna, Haggard (på italiensk), Hedningarna, In Extremo, Psalteria, Satarial, Wolfenmond, Chur (på russisk), Galtagaldr (på tysk), Cromdale, Dunkelschön, Annwn, Harry Schwarz, Litvintroll (på hviderussisk), Cronica (på polsk) og Heimataerde.